**ג'ולייט לייק לואיס** (באנגלית: **Juliette Lake Lewis**; נולדה ב-21 ביוני 1973) היא שחקנית קולנוע ומוזיקאית אמריקאית.

ביוגרפיה
--------

לואיס נולדה בלוס אנג'לס, קליפורניה שבארצות הברית. אביה הוא המוזיקאי ושחקן הקולנוע ג'פרי לואיס ואמה היא אשתו הראשונה מעצבת גרפית בשם גלאניס (דאגן) באטלי. לה שמונה אחים ואחיות, חלקם למחצה. בגיל 14 עזבה לואיס את ביתה ועברה לגור יחד עם חברת משפחה, השחקנית קארן בלאק.

לואיס לא-סיימה את לימודיה, ונשרה מבית הספר התיכון, דבר שגרם לה להסתבך לא פעם עם המשטרה. בגיל 15 נעצרה כשנהגה ברכב שלא כחוק, ובגיל 16 נעצרה במועדון לילה על היותה קטינה. בנוסף נשלחה בצעירותה למכון גמילה מסמים.

קריירה
------

### משחק

לואיס החלה להתעניין בתחום המשחק בגיל 6 ומאז הופיעה במעל 40 סרטים וסדרות טלוויזיה. היא התפרסמה לראשונה כשהשתתפה בשלושה פרקים בסדרת הטלוויזיה "שנות הקסם". את תפקידה הקולנועי הראשון עשתה בשנת 1989 בקומדיית חג המולד "כיף של חופשה".

בשנת 1991 שיחקה לואיס במותחן האימה של מרטין סקורסזה "פסגת הפחד", הגרסה המחודשת לסרט משנת 1962. בסרט הופיעה לואיס בתור דניאל בוואדן, בתו של סם (ניק נולטה) עו"ד מצליח ואיש משפחה למופת, במהלך הסרט מתפתה דניאל לחיזוריו של פסיכופת רצחני בשם מקס קיידי (רוברט דה נירו) אשר לו חשבון ארוך עם אביה. לואיס הדהימה את מבקרי הקולנוע במשחקה ומועמדותה הוגשה לפרסים שונים. באותה שנה שיחקה לואיס בסרטו של וודי אלן "בעלים ונשים". היא הייתה מועמדת לפרס גלובוס הזהב ולפרס אוסקר לשחקנית המשנה הטובה ביותר על משחקה בסרט "פסגת הפחד".

בשנת 1994 שיחקה בסרט הפשע האלים של אוליבר סטון "רוצחים מלידה", שם התפרסמה בדמות הראשית של מלורי וילסון נוקס שיוצאת למסע רציחות המוני כשהיא בורחת מהביתה עם בן זוגה למעשי הזוועה מיקי נוקס (וודי הארלסון). על תפקידה בסרט קיבלה לואיס פרס בפסטיבל הסרטים של ונציה בקטגוריית השחקנית הטובה ביותר.

תפקידה הבולט הבא היה בסרט האימה של רוברט רודריגז וקוונטין טרנטינו "מצאת החמה עד צאת הנשמה", בסרט גילמה לואיס את קייט פולאר הנחטפת יחד עם אחיה ואביה ג'ייקוב (הרווי קייטל) בידי שני אחים סת' (ג'ורג' קלוני) וריצ'י (טרנטינו) ומוברחת בעל כורחה למקסיקו.

ב-2001 כיכבה בסרט לכל המשפחה "My Louisiana Sky". על משחקה בסרט זה הייתה מועמדת לפרס אמי לבידור בשעות היום.

ב-2002 שיחקה בתפקיד משנה בסרט הדרמה הקומית "עיוורון היסטרי", לצד אומה ת'ורמן. על משחקה בסרט זה הייתה מועמדת לפרס אמי לבידור בפריים טיים.

בשנת 2010 שיחקה בקומדיה הרומנטית "אהבה בהחלפה" בכיכובה של ג'ניפר אניסטון. בדצמבר 2011 השתתפה לואיס בסדרת רשת ויראלית בהפקת גריידון שפרד בשם "שטויות שבנות אומרות".

ב- 2015 שיחקה בסדרה האמריקאית "סודות ושקרים" בתפקיד בלשית המשטרה אנדריאה קורנל.

בשנת 2016 שיחקה בסרט הפשע עתיר האפקטים "משחקי חובה", בכיכובם של דייב פרנקו ואמה רוברטס.

בשנת 2019 שיחקה בסדרת הפשע הביוגרפית "הפשע: ג'יפסי רוז" ב-Hulu, לצידן של פטרישה ארקט וג'ואי קינג.

לואיס שיתפה פעולה שוב עם טייט טיילור בסרטו חדשות חמות במחוז יובה, בכיכובן של אליסון ג'ני, מילה קוניס ורג'ינה הול שצולם בקיץ 2019.

### מוזיקה

ג'ולייט לואיס בהופעה, (2007)
לואיס התחילה את הקריירה המוזיקלית שלה בשנת 2003 בתור זמרת סולו, סולנית להקת "Juliette and the Licks".
לואיס ששרה בסגנון רוק הוציאה ביחד עם להקתה שלושה אלבומים עד היום הנקראים "You're Speaking My Language", "Four on the Floor" ו"...Like a Bolt of Lightning". במהלך השנים האחרונות הופיעה לואיס עם להקתה במקומות רבים בעולם, ביניהם גם בישראל בשנת 2007 וצברה לעצמה קהל מעריצים מכובד.
לואיס פרשה מהלהקה בשנת 2009 והקימה לעצמה הרכב חדש הנקרא "The New Romantiques"

חיים אישיים
-----------

לואיס ניהלה מערכת יחסים מתוקשרת עם השחקן בראד פיט אותו הכירה בשני הסרטים "קליפורניה" ו"נערה נבגדת". בשנת 1999 התחתנה לואיס עם הסקייטר המקצועי, סטיב ברה, אולם בשנת 2003 התגרש הזוג.

לואיס היא סיינטולוגית.

### אקטיביזם

באוקטובר 2023, לואיס, יחד עם עוד מאות שחקנים, קומיקאים ומנהלי בידור מהוליווד חתמו על מכתב פתוח לנשיא ביידן. הם קראו לשחרור בני ערובה המוחזקים על ידי ארגון הטרור חמאס בעקבות מתקפת הפתע על ישראל. הקמפיין שהושק לצד המכתב נקרא #NoHostageLeftBehind. המכתב מדגיש את הרצון לחופש הן לישראלים והן לפלסטינים לחיות בשלום ומגנה את האלימות של חמאס.

פילמוגרפיה
----------

### קולנוע

* כלה מכוכב אחר (1988)
* כיף של חופשה (1989)
* נערה נבגדת (1990)
* פסגת הפחד (1991)
* בעלים ונשים (1992)
* הלילה הזה (1992)
* מה עובר על גילברט (1993)
* רומיאו בן זונה (1993)
* קליפורניה (1993)
* משפחתה מעורבת (1994)
* רוצחים מלידה (1994)
* ימים משונים (1995)
* יומן נעורים (1995)
* כוכב של ערב (1996)
* מצאת החמה עד צאת הנשמה (1996)
* Some Girl‏ (1998)
* יותר מאהבה (1999)
* הקומה הרביעית (1999)
* דרכו של אקדח (2000)
* הברחה מסוכנת (2001)
* עד כאן (2002)
* עיוורון היסטרי (2002)
* המפתח לפחד (2003)
* מועדון החברים (2003)
* בלוברי (2004)
* סטארסקי והאץ' (2004)
* דאלטרי קאלהון (2005)
* תפוס ושחרר (2006)
* פרס של טיפשים (2006)
* תחליקי (2009)
* הפרקליטה (2010)
* סימפתיה למתוק (2010)
* אהבה בהחלפה (2010)
* נערה כפרית (2011)
* *Foreverland* ‏(2011)
* *Open Road* ‏(2013)
* אוגוסט: מחוז אוסייג' (2013)
* הליון (2014)
* *Kelly & Cal*‏ (2014)
* ג'ם וההולוגרמות (2015)
* משחקי חובה (2016)
* Back Road‏ (2018)
* מיליון רסיסים קטנים (2019)
* מיוזיק (2021)
* חדשות חמות במחוז יובה (2021)
* *Mayday*‏ (2021)
* *Opus* ‏(TBA)

### טלוויזיה

* *My Louisiana Sky*‏ (2001) - סרט טלוויזיה של שואוטיים
* הפירמה (2012)
* עיירה ללא מוצא (2015)
* קמפינג (2018)
* הקונרים (2018)
* הפשע: ג'יפסי רוז (2019)
* שומר אחי (2020)
* שקרים קדושים (2020)
* *Filthy Rich‏* (2020)
* הצהובות (2021-הווה)
* הכי גאים שיש (2022)
* ברוכים הבאים לצ’יפנדיילס (2022)
* אני מזל בתולה (אנ') (2023)
* *Immigrant*‏ (TBA)

קישורים חיצוניים
----------------

ויקישיתוף מדיה וקבצים בנושא **ג'ולייט לואיס** בוויקישיתוף
* 

* אתר האינטרנט הרשמי של ג'ולייט לואיס
* ג'ולייט לואיס, ברשת החברתית אקס (טוויטר)

* ג'ולייט לואיס, ברשת החברתית אינסטגרם

* ג'ולייט לואיס, במסד הנתונים הקולנועיים IMDb (באנגלית)

* ג'ולייט לואיס, באתר "אידיבי", מאגר הידע העברי לקולנוע ישראלי ועולמי

* ג'ולייט לואיס, באתר AllMovie (באנגלית)

* ג'ולייט לואיס, באתר Rotten Tomatoes (באנגלית)

* ג'ולייט לואיס, באתר Metacritic (באנגלית)

* ג'ולייט לואיס, במסד הנתונים הקולנועיים KinoPoisk (ברוסית)

* ג'ולייט לואיס, באתר אייטונס (באנגלית)

* ג'ולייט לואיס, באתר ספוטיפיי

* ג'ולייט לואיס, באתר סאונדקלאוד (באנגלית)

* ג'ולייט לואיס, באתר Last.fm (באנגלית)

* ג'ולייט לואיס, באתר AllMusic (באנגלית)

* ג'ולייט לואיס, באתר MusicBrainz (באנגלית)

* ג'ולייט לואיס, באתר דיזר

* ג'ולייט לואיס, באתר Yandex.Music (ברוסית)

* ג'ולייט לואיס, באתר Discogs (באנגלית)

* ג'ולייט לואיס, באתר Songkick (באנגלית)

* ג'ולייט לואיס, באתר Genius

* ג'ולייט לואיס, באתר טיידל (באנגלית)

* ג'ולייט לואיס, באתר אמזון מיוזיק
* אור ברנע, ג'ולייט הלוהטת, באתר ynet, 22 באוגוסט 2005
* תמר סוקניק‏, השחקנית ג'ולייט לואיס תופיע בישראל עם להקתה, באתר וואלה!‏, 19 ביוני 2007
* אסף גברון, להיות ג'ולייט, באתר nrg‏, 25 באוגוסט 2007
* אביחי אפוטה, צפו בסדרת הרשת הוויראלית: "דברים שנשים אומרות", ‏08 בינואר 2012 (ארכיון)
* דודי כספי, נולדה מחדש, באתר ישראל היום, 4 בפברואר 2016
* אתר למנויים בלבד הניו יורק טיימס, ג'ולייט לואיס: "התעשייה הזאת האכילה אותי. אין לי מקום אחר בתור פיית דמיון פריקית קטנה", באתר הארץ, 20 בינואר 2022

הערות שוליים
------------

1. ↑  אמיר בוגן, הסרט על הסיינטולוגיה שמסעיר את הוליווד, באתר ynet, 29 במאי 2012
2. ↑  Matt Donnelly, Hollywood Stars and Executives Thank President Biden for Leadership, Call for Release of All Hamas Hostages, Variety, ‏2023-10-23 (באנגלית אמריקאית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007428876705171
* BIBSYS: 98014257
* BNE: XX1167601
* BnF: cb13987379k (data)
* CANTIC: a11821553
* CiNii: DA18760172
* GND: 135137659
* ISNI: 0000 0001 1450 2026
* LCCN: no95029009
* MusicBrainz: 607dec4a-3efc-44ae-ba52-6d5cabcdd1cc
* NKC: pna2005261865
* NLK: KAC2020K8845
* NLP: a0000002293615
* NTA: 138438056
* RERO: 02-A017536315
* SNAC: w61n8mp4
* SUDOC: 069323135
* VIAF: 85081037
* WorldCat: lccn-no95029009

 |